DE DIV1TIIS. 333 



judicio confirmation Similiter fundationes gloriosae et 

 splendidse, in usus publicos, sunt instar sacrificiorum sine 

 sale ; et nihil aliud quam, dealbata eleemosynarum sepul- 

 chra; quae ab intus cito corrumpentur et putrefient. Itaque 

 dona tua, magnitudine ne raetiaris, sed commoditate ; et ad 

 debitam mensuram redigas: neque opera charitatis in mor 

 tem usque differas : etenim, si quis recte rem sestimet, qui 

 id facit, ex alieno potius donat, quam e proprio. 



XXXV. DE AMBITIONS. 



AMBITIO choleram refert: quod genus humoris, activos, 

 vehementes, alacres, et promptos reddit; nisi obstruc- 

 tionem patiatur. Quod si obstructione concludatur, adeo 

 ut libere permeare non possit, fit adusta, et inde maligna 

 et venenosa : similiter ambitiosi, si in ambitu et petitione 

 sua, repulsas non patiantur, sed semper sint in progressu, 

 polypragmones potius sunt quam periculosi : sin in cupidi- 

 tatibus freenentur, et subinde frustrentur, malevolentiam et 

 invidiam in corde fovent; et iniquo prorsus oculo, turn res, 

 turn homines intuentur; ac turn demum in sinu laetantur 

 cum res male cedant : qui quidem animi affectus, cum 

 servis regum, aut rerumpubiicarum pessime congruit. 

 Bonum itaque principibus fuerit, (si ambitiosis utantur,) 

 ita rem disponere, ut perpetuo directi, nunquam retrogradi 

 sint. Quod quia sine prsejudicio fieri non potest, melius 

 esset, ab hujusmodi ingenii hominibus omnino abstinere. 

 Etenim, si ipsi cum servitio suo non assurgant, operam 

 dabunt ut servitium suum cum ipsis corruat. Verum, quia 

 modo diximus ambitiosos non adhibendos, nisi urgente 

 necessitate, operse pretium fuerit jam dicere, quibus in 

 casibus, necessarius sit eorum usus. 



Imperatores et duces in bello boni, utcunque ambitiosi 

 sint, omnino recipiendi : etenim utilitas ipsorum, ut praefi- 

 ciantur, castera compensat : militem autem deligere, qui 

 ambitione vacet, perinde est, ac si calcaribus eum spolies. 

 Quin et alter usus ambitiosorum est, ut umbellse loco prin 

 cipibus sint, contra invidiam et periculum : nemo enim eas 

 partes subibit, nisi sit instar columbse occaecataa, quas ideo 

 in sursum volat, quia circumspicere non potest. Est etiam 

 alius usus ambitiosorum non parvus, ut prasgrandibus alas 

 amputent, et eorum potentiam labefactent ; quemadmodum 

 Macronem Tiberius adhibuit, ad dejiciendum Sejanum. 



Quandoquidem igitur, in casibus memoratis, necessarii 



